לסוטו

ממלכת לֶסוּטוּ (באנגלית: Lesotho; בעברית גם: לסותו) היא מדינה הממוקמת בחלק הדרומי של יבשת אפריקה, ומוקפת מכל עבריה בדרום אפריקה. פירוש השם לסוטו בתרגום חופשי הוא "הארץ של דוברי הססוטו". כלכלת המדינה מבוססת בעיקרה על חקלאות לקיום וגידול בעלי חיים. הכלכלה המודרנית מבוססת על תעשיית טקסטיל ליצוא לארצות הברית, מכרות יהלומים, תעסוקה במכרות בדרום אפריקה ומכירת מים לדרום אפריקה. 44% מתושביה חיים מתחת לקו העוני הבינלאומי העומד על $1.25 ליום. המדינה מקבלת סיוע מאיחוד המכס הדרום אפריקאי וממדינות תורמות. במשך תקופה ארוכה אוכלסה לסוטו בדלילות בידי שבטי בושמנים, אך בין המאה ה-16 למאה ה-19 החלו להגר לשטחה שבטים המשתייכים לקבוצה האתנית בסוטו (אנ'). ב-1818 איחד מושושואה הראשון את שבטי הבסוטו והפך למלכם. בתקופת שלטונו התחוללו קרבות עזים בין לסוטו לדרום אפריקה ורבים משטחיה של לסוטו נכבשו. על מנת להציל את ממלכתו, פנה המלך למלכה ויקטוריה בבקשת סיוע, והשטח שהוא כיום לסוטו הפך לפרוטקטורט בריטי בשנים 1871–1868, ובהמשך, מאז 1884, למושבת כתר בריטית (Crown colony) בסוטולנד (אנ'). לסוטו זכתה בעצמאותה מידי בריטניה ב-4 באוקטובר 1966. ב-1970 נערכו במדינה הבחירות הראשונות והסתמן בהן הפסד למפלגת הבסוטו השלטת. ראש הממשלה לאבואה ג'ונתן הכריז על ביטול הבחירות, ומפלגת הבסוטו נותרה מפלגת השלטון בפועל עד 1986. בינואר 1986 הופלה המפלגה בהפיכה צבאית. מנהיגי ההפיכה העניקו את השלטון למלך משש השני, שעד אז תפקד כמלך לצורכי טקס בלבד. ב-1987 הודח מושוואשוואי והשלטון עבר לבנו, לטסי השלישי, המכהן בתפקידו עד היום (נכון לשנת 2021). לסוטו נפגעה קשות מנגיף האיידס. עוד בשנת 1994 הגדירה חוהלו דבורה רדיטפול תוכנית לאומית לבלימת המגפה. כיום כ- 29% מהאוכלוסייה נושאת את הנגיף, ומתוכם כ-50% מהנשים מתחת לגיל 40 נושאות את הנגיף. ב-30 באוגוסט 2014 התרחשה הפיכה צבאית שהופסקה, ואילצה את ראש הממשלה תומאס תאבאנה לברוח לדרום אפריקה למשך שלושה ימים. ב-19 במאי 2020 פרש תומאס תאבאנה רשמית מתפקיד ראש ממשלת לסוטו לאחר חודשים של לחץ לאחר שהוגדר כחשוד ברצח גרושתו. לסוטו היא מונרכיה חוקתית. ראש הממשלה הוא בעל הסמכות על הרשות המבצעת. למלך תפקיד טקסי בעיקרו, והוא אינו שותף לתהליכים הפוליטיים. הקונגרס לדמוקרטיה של לסוטו הוא המפלגה השלטת ב"אספה הלאומית" (הבית התחתון בפרלמנט בלסוטו), שבה מיוצגות עוד 9 מפלגות אופוזיציה. הבית העליון נקרא הסנאט, ובו חברים 22 חברים שתפקידם עובר בירושה, וכ-11 חברים הממונים על ידי המלך. הכוחות המזוינים של לסוטו כוללים כאלפיים חיילים. ערך מורחב – כלכלת לסוטו לסוטו מוקפת גאוגרפית על ידי דרום אפריקה, וכלכלתה משולבת איתה. כלכלת לסוטו מבוססת בעיקר על חקלאות, בעיקר דגנים וגידול בעלי חיים. בעבר, עבודה של תושביה במכרות בדרום אפריקה הייתה משמעותית מאוד לכלכלתה, אולם ההכנסה מכרייה בדרום אפריקה ירדה. מנגד, הכרייה בלסוטו עצמה, בעיקר של יהלומים, התגברה מאוד מאז תחילת שנות ה-2000, והגיעה לכ-7% של התמ"ג בשנת 2011. מגזר התעשייה, בעיקר של טקסטיל, ירד מכ-20% של התמ"ג בשנת 2004 לכ-11% בשנת 2011. משאב כלכלי נוסף של המדינה הוא יצוא מים לאזור יוהנסבורג. לצורך כך נבנתה מערכת מתקדמת שכוללת מספר תחנות כוח לייצור אנרגיה. לאחר השלמת שלב א' של הפרויקט לסוטו מסוגלת לספק את צריכת החשמל של עצמה. על פי מדד האושר העולמי שפורסם ב-2024, לסוטו מדורגת שלישית מהסוף, מעל לבנון ואפגניסטן. ערך מורחב – מחוזות לסוטו מבחינת שלטון מקומי, לסוטו מחולקת ל-10 מחוזות: לסוטו שוכנת בחלקה הדרומי של יבשת אפריקה. אין לה מוצא לים, ושכנתה היחידה היא דרום אפריקה, המקיפה אותה מכל עבריה. לסוטו היא מדינה הררית, והיא המדינה היחידה בעולם שכל שטחה מצוי בגובה של למעלה מ-1,000 מ' מעל פני הים, עובדה זו הקנתה ללסוטו את כינויה "הממלכה שבשמיים". מספר פסגות במזרח המדינה מתנשאות לגובה של מעל 3,000 מ', הגבוהה שבהן היא פסגתו של הר טבנה נטלניאנה (שגובהו 3,482 מ'). ככלל, חלקה המערבי של לסוטו נמוך יותר מחלקה המזרחי, ובו גם מתגוררים רוב התושבים. מוצאו של הנהר אורנג' בהרים שבצפון-מזרח לסוטו, והוא חוצה את המדינה לכיוון דרום-מערב, בדרכו לאוקיינוס האטלנטי, לאורך מסלול של 2,200 ק"מ. למעלה מ-99% מאוכלוסיית לסוטו משתייכים לקבוצה האתנית בסוטו; מיעוטים כוללים אירופאים ואסייאתים. 80% מהאוכלוסייה משתייכים לדת הנוצרית (רובם בזרם הרומי-קתולי); דתות אחרות הנפוצות בלסוטו הן אסלאם והינדואיזם. השפות הרשמיות במדינה הן ססוטו ואנגלית, אך גם שפות הזולו והקסוסה. תוחלת החיים היא 55.2 שנים. שיעור הפריון הוא 3.05 ילדים בממוצע לאישה. לסוטו היא המדינה עם אחוזי ההתאבדויות הגבוה ביותר בעולם. במדינה פועל ערוץ טלוויזיה שנשלט על ידי הממשלה. בנוסף קיימות מספר תחנות רדיו, שגם הן בבעלות ממשלתית. בשנת 2009 בלסוטו צולם סרט The Forgotten Kingdom. הוא מתאר את חיי יום-יום של תושבי המדינה. הסרט זכה בשלושה פרסי האקדמיה האפריקאית לקולנוע בשנת 2010. יחסי ישראל–לסוטו אתר האינטרנט הרשמי של לסוטו (באנגלית) לסוטו, תקציר ונתונים סטטיסטיים באתר ספר העובדות על מדינות העולם של ה-CIA (באנגלית) לסוטו, באתר אנציקלופדיה בריטניקה (באנגלית) דירוג שטח יבשתי - מתוך אתר Worldometer, כפי שפורסם ב-28 במאי 2021 טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024 דירוג תמ"ג - מתוך אתר הבנק העולמי, כפי שפורסם ב-2 באוגוסט 2023 מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות Human Development Indices, Table 3: Human and income poverty, p. 35. Retrieved on 1 June 2009 באסוטולנד תקבל עצמאות ב־4 באוקטובר אר מכל עבריה - דרום־אפריקה, מעריב, 10 באוגוסט 1966 ישראל נוימן, לסותו - שיעור בדמוקרטיה, דבר, 2 בפברואר 1970 רענן ריין, דרום־אפריקה מאחורי ההפיכה בלסוטו, חדשות, 21 בינואר 1986 הגרדיאן ורויטרס, ראש ממשלת לסוטו שנחקר במשטרה הציב חיילים ברחובות "כדי להשליט סדר", באתר הארץ, 18 באפריל 2020 הניו יורק טיימס, ראש ממשלת לסוטו, שנחשד במעורבות ברצח אשתו, הודיע על התפטרותו, באתר הארץ, 19 במאי 2020 הגרדיאן ורויטרס, ראש ממשלת לסוטו שנחקר במשטרה הציב חיילים ברחובות "כדי להשליט סדר", באתר הארץ, 18 באפריל 2020 דוד ליפקין, באסוטולנד, דבר, 2 באוקטובר 1966 דני בר-און, לבנון היא המקום הכי פחות מאושר בעולם (אחרי אפגניסטן), באתר הארץ, 26 בספטמבר 2024 AFP/OLJ, Lebanon ranked second unhappiest country in the world, https://today.lorientlejour.com/, ‏20 במרץ 2024